Vlaag reuse aardbewings tref die wêreld | Maroela Media
Die aarde is die afgelope 24 uur op verskillende plekke deur baie sterk aardbewings getref.
Die sterkste aardbewing was een van M8,3 op die momentmagnitudeskaal wat in die See van Okhotsk aan die kus van Siberië noord van Japan voorgekom het. Dit is die sterkste aardbewing tot dusver vanjaar.
Die skokgolwe was so sterk dat dit “spooklesings” vir aardbewing is Kalifornië aangedui het wat nooit plaasgevind het nie. Tog is geen tsunami-waarskuwing aan Hawaii uitgereik nie.
Die episentrum van die skokgolwe was sowat 600 kilometer onder die oppervlak.
Nog ‘n bielie, een van M7,4 het in die omgewing van Tonga noord van Nieu-Seeland voorgekom. Nog ‘n skok in die omgewing het M 6,4 gemeet, terwyl ‘n skudding van M6,5 ook ‘n rukkie vroeër aan die suid-Chileense kus voorgekom het.
Nog ŉ beduidende aardbewing die afgelope 24 uur was een van M5 sowat 15 km wes van Ndiri, Griekeland, en een van M5,7, ongeveer 11 kilometer van Greenville in Kalifornië. Dié skudding was slegs 11 km onder die oppervlak, en is pas gevolg deur ‘n ligter skudding aan die oppervlak.
Volgens die USGS se lys van beduidende aardbewing vanjaar was daar nou al tien aardbewings van M7 of meer vanjaar.
Teen die huidige tempo sal die afgelope dekade neiging voortgesit word dat daar jaarliks al meer baie sterk aardbewings voorkom. Tot 2006 was daar gemiddeld net meer as tien sulke ardbewings per jaar, maar in die jare daarna heelwat meer. In 2010 was daar 21 sulke aardbewings, en die jaar daarop 19. Verlede jaar was effens rustiger met 13, ‘n getal wat vanjaar baie maklik verbygesteek kan word as die huidige tendens voortduur.
Dit is die einde van die tyd, die Here sê in sy Woord, in die laaste dae sal daar aarbewings kom!
Jippppppppppieeeeeeeeeeeeeeeeeeeee! Sy kom en ons verlossing is naby!
Die USGS sê: ” We continue to be asked by many people throughout the world if earthquakes are on the increase. Although it may seem that we are having more earthquakes, earthquakes of magnitude 7.0 or greater have remained fairly constant. A partial explanation may lie in the fact that in the last twenty years, we have definitely had an increase in the number of earthquakes we have been able to locate each year. This is because of the tremendous increase in the number of seismograph stations in the world and the many improvements in global communications. In 1931, there… Lees meer »
Net vir die Interessantheid – in 2002 was dit 12 van M7 of meer, 2003 14, 2004 – 12, 2005 – 10, 2007 – 17, 2008 – 12, 2009 – 16, 2010 – 21, 2011 – 19, 2012 – 13. Dit handel in dié berig eintlik oor die laaste vyf jaar of so wat dit meer was as die vorige vyf, met die seismies apparatuur reeds grootliks in plek. Dit bly egter ‘n onverntwoordelik speletjie om iets in die skynbare toenames te lees. Dit gebeur verbasend dikwels dat daar baie vroeg in die jaar, of baie laat in die jaar… Lees meer »